Verslaan die reuse in jou lewe :: Ministries Worldwide - devotionals - devotional - christian devotional - market place ministry - christian site - clean humor - dagstukkies - christelike dagstukkies - inspiration for today - inspirasie vir vandag
Verslaan die reuse in jou lewe
Daar is waardevolle lesse te leer uit die storie van Dawid en Goliat:
(1) Konfronteer die dinge wat jou bedreig! Nadat hulle vir 40 dae lank na Goliat se dreigemente geluister het, het iets merkwaardig gebeur: die vyand het sterker geword en God se mense het verswak. Onthou, dié dinge waarvan jy weghardloop, haal jou net in!
(2) Onthou die lesse wat jy voorheen geleer het! Dawid het sy oorwinning oor die leeu, wat God vir hom gegee het toe hy nog skape opgepas het, onthou. Jy moet dit ook doen. "Tog is daar een ding waarop ek altyd kan reken en waarop ek altyd kan hoop: Deur die Here se troue liefde is ons nie doodgemaak nie. Hy hou nooit op om vir ons om te gee nie. Sy liefde het geen einde nie. Op U ontferming kan 'n mens altyd vertrou. Dit is elke oggend nuut" (Klaagliedere 3:21-23 NLV).
(3) Gebruik die vyand se wapen teen hom! "Toe hardloop Dawid, trek die Filistyn se swaard uit die skede en kap sy kop daarmee af. Toe die Filistyne sien dat hulle baasvegter dood is, het hulle gevlug" (1 Samuel 17:51 NLV). Leer by jou vyand, en pas daardie lesse dan toe op sy eie swakhede. Moet nooit net aanneem dat hy dood is nie - as jy nie sy kop afsny nie, sal hy weer op 'n ander dag terugkeer. Versterk jouself met gebed, verkwik jou gedagtes deur die Bybel te lees en ontvang die ondersteuning van God se familie.
Bowenal, onthou dat jou krag slegs van God af kom. Met Hom aan jou sy, kan jy nie verloor nie.